LARS ENARSONIN OPETUSTA
JERUSALEMIN MUUREILLA
MOOSES PROFETOI MESSIAASTA
Shalom rakkaat katsojat, tervetuloa seuraamme Jerusalemin muureille!
Ohjelmassa puhumme Mooseksesta ja hänen kirjoituksistaan.
Jeesus itse sanoo Joh. 5:46:ssa:
"Sillä jos te Moosesta uskoisitte, niin te uskoisitte minua; -
sillä minusta hän on kirjoittanut."
Tässä ohjelmassa puhutaan siitä, mitä Mooses kirjoitti Messiaasta -
Jeesuksesta, maailman Vapahtajasta.
Menen ensin Roomalaiskirjeen lukuun 10:4.
Tämä on tunnettu raamatunpaikka ja usein väärin siteerattu.
Room. 10:4: "Sillä Kristus on lain loppu, vanhurskaudeksi -
jokaiselle, joka uskoo."
Sana "loppu" tarkoittaa tässä -
"lopullista tavoitetta".
Laki ei ole päättynyt, vaan sillä on lopullinen tavoite, -
joka on Jeesus Kristus.
Se on tavoite, jota kohti laki osoittaa.
Siitä Paavali puhuu.
Messias on lain lopullinen tavoite, johon laki osoittaa.
Laki osoittaa häneen vieläkin. Jumala ei ole poistanut lakia.
Hepreaksi laki on Toora, joka tarkoittaa opetusta.
On tärkeää, että pidämme kiinni opetuksesta, Jumalan Sanasta.
Jeesus itse sanoo vuorisaarnassa, Matteuksen luvussa 5:17-19: -
"Älkää luulko, että minä olen tullut lakia tai -
profeettoja kumoamaan; en minä ole tullut kumoamaan, vaan täyttämään.
Sillä totisesti minä sanon teille:
kunnes taivas ja maa katoavat..."
Niin ei ole vielä tapahtunut, vaan taivas ja maa ovat yhä olemassa.
"...ei laista katoa pieninkään kirjain, ei ainoakaan piirto, -
ennenkuin kaikki on tapahtunut."
Siinä sanotaan hyvin selvästi, että laki ei ole loppunut tai kadonnut.
Se pysyy yhtä kauan kuin taivas ja maa ovat olemassa.
"Sentähden, joka purkaa yhdenkään näistä pienimmistä käskyistä -
ja sillä tavalla opettaa ihmisiä, se pitää pienimmäksi taivasten -
valtakunnassa kutsuttaman; mutta joka niitä noudattaa ja -
niin opettaa, se pitää kutsuttaman suureksi taivasten valtakunnassa."
Kun Jeesus kuoli ristillä ja sanoi: "Se on täytetty", -
hän ei tarkoittanut lakia vaan sitä, että maksu oli suoritettu kokonaan.
Hän maksoi meidän syntimme verellään.
Hän kantoi rangaistuksen, eikä sillä ole lain kanssa mitään tekemistä.
Niin kauan kuin taivas ja maa ovat, niin kauan pysyy myös laki, -
joka osoittaa Jeesukseen.
Se viittaa maailman Pelastajaan, joka on lopullinen tavoite.
Mooses kirjoitti ja profetoi Messiaasta.
Tämä on aiheeni tänään.
Menemme 5. Mooseksen kirjan lukuun 31.
Tässä Mooses kertoo, että hän kuolee.
Hän tulee luovuttamaan tehtävänsä seuraajalleen Joosualle.
Hepreankielinen nimi Joosua, tarkoittaa Jeesusta eli Jeshuaa.
Täsmälleen sama nimi hepreaksi.
Joosua onkin Jeesuksen esikuva.
Hän on esikuva siitä, josta Mooses profetoi, -
ja johon hän viittaa.
Luemme 5. Mooseksen kirjan luvusta 31:1-3: -
"Ja Mooses meni ja puhui kaikelle Israelille nämä sanat; -
hän sanoi heille: "Minä olen nyt 120 vuoden vanha; -
en voi enää mennä ja tulla, -
ja Herra on sanonut minulle: 'Sinä et mene tämän Jordanin yli'.
Mutta Herra, sinun Jumalasi, kulkee sinun edelläsi.
Hän tuhoaa nämä kansat sinun tieltäsi, -
ja sinä lasket heidät valtasi alle
Joosua kulkee sinun edelläsi, niinkuin Herra on puhunut."
Mooses sanoi, että hän on 120 vuotta vanha -
eikä voi enää olla johtaja, ja toinen johtaa kansan Jordanin yli.
Joosua johtaa teidät luvattuun maahan.
En ole enää johtajanne.
Kun Mooses sanoi, ettei hän voi enää olla johtajana, niin -
se ei johtunut hänen iästään.
Se ei tarkoittanut, että hän oli ikänsä puolesta loppuun kulunut.
Katsotaan 5. Moos. 34:7: -
"Ja Mooses oli kuollessaan sadan kahdenkymmenen vuoden vanha, -
mutta hänen silmänsä eivät olleet hämärtyneet, -
eikä hänen elinvoimansa ollut kadonnut."
Mooses ei ollut liian vanha ja voimaton, hänen sanoessaan, että -
hän ei voi olla enää johtajana.
Vaan nyt Joosua saa johtaa kansaa, sillä Herra on sanonut, että -
hän ei saa mennä Jordan-virran yli luvattuun maahan.
Tähän on syynsä, miksi näin tapahtui, kun Mooses oli -
120 vuotta vanha.
Siitä on profetia, että 120 vuoden jälkeen -
Mooseksen on annettava tilaa seuraajalleen.
Miksi Moosekselle kävi näin 120 vuoden iässä?
Jokainen piirto ja kirjain Toorassa, laissa, -
täyttyy Messiaassa, Jeesuksessa.
Tarkastelemme lukua 120.
Se esiintyy 1. Mooseksen kirjassa, vedenpaisumuksen yhteydessä.
Menemme 1. Mooseksen kirjaan.
Nyt löydämme hyvin voimallista tästä Tooran profetiasta, -
joka profetoi Messiaasta, Jeesuksesta.
Jumalalla on suunnitelma, josta Hän on profetoinut, -
tuhansia vuosia sitten juuri tätä aikaa varten, jossa elämme nyt.
Tämä on hämmästyttävää!
Luemme siitä 1. Moos. 6:1-2:sta: -
"Kun ihmiset alkoivat lisääntyä maan päällä ja heille syntyi -
tyttäriä, huomasivat Jumalan pojat ihmisten tyttäret ihaniksi -
ja ottivat vaimoikseen kaikki, jotka he parhaiksi katsoivat.
Silloin Herra sanoi: 'Minun henkeni ei ole vallitseva ihmisessä -
[tai kiistele hänen kanssaan] iankaikkisesti, koska hän on liha.
Niin olkoon hänen aikansa 120 vuotta."
Ihmisen aika on 120 vuotta.
Mihin tämä viittaa?
Joidenkin mielestä se tarkoittaa, -
ettei ihminen voi elää kauemmin kuin 120-vuotiaaksi.
Asia ei ole ehkä niin, sillä Nooan aikana ihmisten -
elinikä oli monta sataa vuotta.
Nooan ja vedenpaisumuksen jälkeen ihmiset elivät kauemmin kuin -
yli 120 vuotta, esim. kaikki patriarkat.
Ja kauan heidän jälkeensä eräs ylipapeista, Joojada, -
josta puhutaan 2. Aikakirjassa, -
eli 130-vuotiaaksi.
Tämä ei ole profetia siitä, että ihminen voisi elää vain 120-vuotiaaksi.
Toinen tulkintatapa on, että 120 vuoden jälkeen -
Herra lähettää vedenpaisumuksen ja hävittää ihmiset maan päältä.
Tarkastelemme sitä myös ja näemme, ettei sekään ole oikea tulkinta.
1. Moos. 6:13:ssa näemme, -
että Jumala pyytää Nooaa rakentamaan arkin.
Hän aloittaa arkin rakentamisen.
1. Moos. 6:13-14: "Silloin Jumala sanoi Nooalle: -
'Minä olen päättänyt tehdä lopun kaikesta lihasta, -
sillä maa on heidän tähtensä täynnä väkivaltaa."
Jeesus sanoi viimeisistä ajoista, että ne ovat kuin Nooan aikana.
Maailma täyttyy taas väkivallasta.
Näemme, kuinka se toteutuu ällistyttävällä tavalla.
"Tee itsellesi arkki honkapuista, rakenna arkki täyteen kammioita, -
ja tervaa se sisältä ja ulkoa."
Menemme jakeeseen 18: -
"Mutta sinun kanssasi minä teen liiton, ja sinun on mentävä -
arkkiin, sinun ja sinun poikiesi, vaimosi ja miniäisi sinun kanssasi."
Tästä näemme, että kun Jumala pyysi Nooaa rakentamaan arkin.
Hän pyysi Nooaa menemään arkkiin yhdessä poikiensa, -
miniöidensä ja oman vaimonsa kanssa.
5. luvun jakeessa 32 sanotaan, -
että kun Nooa oli saanut kolme poikaa, -
hän oli 500 vuotta vanha.
1. Moos. 5:32: "Kun Nooa oli viidensadan vuoden vanha, -
syntyivät hänelle Seem, Haam ja Jaafet."
Kun vedenpaisumus tulee, -
1. Moos. 7:6:ssä sanotaan, -
että Nooa oli 600 vuotta vanha.
"Nooa oli kuudensadan vuoden vanha, kun -
vedenpaisumus tuli maan päälle."
Hänen ollessaan viidensadan vuoden vanha, hän sai kolme poikaa.
Heidän kanssaan Nooan piti mennä arkkiin.
Kun Nooa oli kuudensadan vuoden vanha, tuli vedenpaisumus.
Vedenpaisumukseen meni korkeintaan 100 vuotta siitä, -
kun Jumala pyysi Nooaa rakentamaan arkin.
Ei siis ole kyse 120 vuodesta, -
jonka jälkeen Jumala tuhoaisi maan.
Satakaksikymmentä vuotta on aika, jonka Jumala antoi -
ihmiselle maan päällä.
Tiedämme luomiskertomuksesta, että kuusituhatta vuotta -
puhuu profeetallisesti kuudesta päivästä, jolloin Jumala loi, ja -
seitsemäntenä päivänä oli sapatti.
Jeesuksen saapuessa koko maailma alkaa viettää sapattia.
Siitä luomiskertomus profetoi.
Kuusi päivää vastaa kuuttatuhatta vuotta.
Raamattu sanoo, että yksi päivä Herralle on kuin tuhat vuotta, -
ja tuhat vuotta kuin yksi päivä.
Kuusi päivää viittaa ihmisen aikaan maapallolla.
Sen jälkeen sapatti astuu voimaan, ja sitä sanotaan Herran päiväksi.
Hän antaa ihmisten elää -
sata kaksikymmentä vuotta tai kuusituhatta vuotta.
Sen jälkeen hän lähettää Poikansa takaisin maan päälle -
hallitsemaan Kuninkaana rauhan valtakuntaa, joka on seitsemäs päivä.
Nuo sata kaksikymmentä vuotta ovat riemuvuosia!
Raamatussa on erilaisia vuosia, -
kuten myös merkitykseltään erilaisia päiviä.
Joihinkin vuosiin liittyy vuosi- viikot, esim. seitsemän vuotta.
Sata kaksikymmentä vuotta, jotka Jumala antoi ihmiskunnalle, ovat -
sata kaksikymmentä riemuvuotta! On mielenkiintoista tutkia tätä.
Sata kaksikymmentä riemuvuotta on kukin 50 vuotta.
Yhteensä kuusituhatta vuotta Jumalan Henki tekee työtä -
ihmisten kanssa ja sen aikaa ihminen saa hallita maata.
Herra itse ottaa hallintavallan Herran päivänä.
Mooses profetoi, kun hän sanoo olevansa 120-vuotias.
Näiden 120 vuoden jälkeen Joosua -
eli Jeesus ottaa hallintavallan.
Tämä on profetia siitä, että 120 riemuvuoden -
eli 6000 vuoden jälkeen tulee Hän, josta Mooses profetoi.
Jeesus, Jeshua, tulee maailman Kuninkaaksi.
Hän istuu valtaistuimelleen Jerusalemissa, hallitsee -
koko maailmaa ja asettaa ennalleen valtakuntansa maan päällä.
Sitä Mooses tarkoitti, kun hän sanoi, että hän on 120-vuotias.
Nyt hänen oli aika vetäytyä pois seuraajansa tieltä, -
Jeshuan tai Joosuan, joka on täysin sama nimi, kuin meidän -
Vapahtajamme nimi hepreaksi.
Joosua on Jeesus eli Jeshua, joksi häntä myös kutsutaan.
Hän tulee, kun Mooseksen aika on ohi.
Mitä Joosua tekee?
Joosua johtaa kansan luvattuun maahan.
Mooses on siis lain loppu. Voimme lukea hänen kuolemastaan.
5. Moos. luvussa 34 sanotaan, että Mooses kuoli.
Hänen aikansa on ohi, sadan kahden- kymmenen riemuvuoden jälkeen.
Joosua eli Jeesus tulee hänen jälkeensä.
Tämä on se profetia, josta tekstissä puhutaan.
On vielä eräs profetia. Kun Mooses on 80-vuotias, -
hän johti kansan Egyptistä.
Se tapahtui pääsiäislampaan veren voimassa, jota siveltiin -
ovenpieliin, ja israelilaisten orjuuden aika päättyi Egyptissä.
He pääsivät pois orjuudestaan.
Heistä tuli Jumalan omaisuuskansa.
Hän lunasti heidät pääsiäislampaan veren kautta -
Mooseksen ollessa 80-vuotias.
Kahdeksankymmenen riemuvuoden jälkeen, joka on 4000 vuotta, -
tuli pääsiäislammas, joka ottaa pois maailman synnin.
Hän tuli vuodattamaan verensä meidän syntiemme tähden.
Pääsemme vapaaksi synnistä ja saatanan vallasta ja tulemme -
Jumalan omaisuuskansaksi pääsiäislampaan veren kautta.
Se tapahtui Mooseksen ollessa 80-vuotias.
80 riemuvuotta merkitsee 4000 vuotta.
Jeesus kuoli silloin ristillä ja vuodatti verensä ja lunasti -
meidät synnin vallasta.
Näetkö Jumalan Sanan tarkan suunnitelman, -
joka toteutuu jokaista piirtoa myöten?
80 vuoden jälkeen on vielä 40 vuotta, -
ennen kuin 120-vuotta on mennyt.
Mooses johti kansaa erämaassa neljäkymmentä vuotta, kunnes -
he pääsivät luvattuun maahan.
Neljäkymmentä riemuvuotta, vastaa kahtatuhatta vuotta -
eli kahta päivää.
Elämme juuri siinä ajassa, jota profetia koskee, jolloin Jeesus -
vuodatti verensä kaksituhatta vuotta sitten ristillä.
Lähtö Egyptistä pääsiäis- lampaan veren kautta profetoi -
tästä ja toteutui 80 riemuvuoden jälkeen -
kaksituhatta vuotta sitten.
Täsmälleen 15 vuoden kuluttua -
on neljäkymmentä riemuvuotta, täsmälleen kaksituhatta vuotta, -
siitä, kun Jeesus antoi henkensä ristillä ja vuodatti verensä.
Hän lunasti meidät synnin vallasta, -
jotta voisimme olla Jumalan oma kansa.
Jos olet ottanut Jeesuksen vastaan sydämeesi, -
hyväksynyt Golgatan uhrin -
ja tunnustanut hänet Herraksesi, olet Jumalan lapsi.
Olet saanut voiman tulla Jumalan lapseksi, ja hän lunastaa sinut.
120 riemuvuoden päästä hän tulee takaisin ja -
vie meidät luvattuun maahan.
Saamme käydä sisään valtakuntaan, jonka hän on meille valmistanut.
Tästä Mooses profetoi sanoessaan: "Olen sata kaksikymmentävuotias -
enkä voi enää olla johtajanne."
Jumala määräsi, että 120 riemuvuoden, -
kuudentuhannen vuoden jälkeen, Messias tulee.
Hän tulee hallitsemaan ja vie meidät luvattuun maahan.
Elämme nyt siinä ajassa. Kuinka tärkeä onkaan Sanan lyhty, -
joka näyttää meille tien ja osoittaa, missä ajassa elämme.
Voimme odottaa, että Jeesus palaa pian takaisin.
Hän tulee Öljymäelle, jossa nyt olen ja puhun tv-kameraan.
Hän tulee Jerusalemiin ja istuu isänsä Daavidin valtaistuimelle.
Hän tulee hallitsemaan koko maailmaa.
Meidän täytyy valvoen ja rukoillen odottaa häntä.
Sanan profetiat ovat kuin valo, joka loistaa pimeässä erämaassa, -
kunnes Herran päivä koittaa kuuden tuhannen vuoden jälkeen.
Herran päivästä lähtien vietetään sapattia koko maailmassa.
Heprealaiskirjeessä sanotaan, että vaikka Joosua vei kansan -
Kanaanin maahan, niin Raamattu puhuu myöhemmin Daavidin kautta: -
"Jos te kuulette hänen äänensä, älkää paaduttako sydämiänne."
Hepr. kirje sanoo, että sapatinlepo tulee kaikelle Jumalan kansalle.
Sapatti profetoi osaksi lunastusta orjuudesta Karitsan veren kautta.
Ennen muuta se viittaa seitsemänteen päivään, -
Herran päivän lepoon ja rauhaan koko maailmassa.
Nämä tuhansia vuosia vanhat Sanat on kirjoitettu juuri meitä varten, -
jotta me lopun ajan ihmiset tunnemme tämän ajan -
ja voisimme olla valmiita.
Älä masennu siitä pahasta, joka nyt kukoistaa -
ja kasvaa kuin Nooan aikana.
Näemme sen tänään, kuinka väkivalta lisääntyy maailmassa.
Tiedämme, että Messiaan tulo on aivan oven edessä.
Hän tulee ja voittaa pahan täydellisesti.
Hän ei vuodattanut vertaan vain tehdäkseen meistä vanhurskaita -
vaan myös murskaa myös pahan maailmasta.
Kuten Mooses sanoi, että sadan kahdenkymmenen vuoden jälkeen, -
kun hänen aikansa on ohi, -
kuudentuhannen vuoden jälkeen eli 120 riemuvuoden jälkeen -
tuli Joosua, joka profetoi Jeesuksesta, maailman Vapahtajasta.
Oletko valmis Häntä varten? Sinun täytyy tunnustaa syntisi, -
että ne pyyhitään pois. Sinun on tunnustettava Jeesus Herraksesi.
Silloin voit olla valmiina, kun Hän tulee.
Kiitos, että olet ollut mukana.
Toivon, että ymmärrät Raamatun ilmoituksen -
suuresta vapautuksesta, kun Jeesus tulee takaisin taivaan pilvissä.
Jumala sinua siunatkoon ja Shalom Jerusalemista!
Muista olla Jerusalemin muurinvartija, joka odottaa Häntä!
Watchman Internationalin tuotantoa.
Yhteystiedot: jerusalemsmurar.se tv@thewatchman.org
Suomennos: Anneli Olin